cyanic-selkie/wikianc huggingface dataset:
Tom Niinimäki
Hän nousi vapaaottelumaailman huipulle UFC-sarjaan 31-vuotiaana vuonna 2013. Ensimmäisessä ottelussaan hän voitti brasilialaisen Rani Yahyan. Tätä ennen hän oli ammattilaisurallaan voittanut 20 ottelua. Kahdessa seuraavassa UFC-ottelussa hän kuitenkin kärsi kummassakin tappiot, 31. toukokuuta 2014 ruotsalaista Niklas Bäckströmiä vastaan ja 23. elokuuta 2014 amerikkalaista Chas Skellyä vastaan.
Aivastaminen
Aivastaminen on kehon puolustusmekanismi. Kun nenä ärsyyntyy jonkin mekaanisen ärsykkeen, kuten pölyn tai flunssaviruksen johdosta, syntyy aivastusrefleksi. Pallea supistuu, kurkun lihakset rentoutuvat ja ylemmät hengitystiet aukeavat. Seuraa voimakas uloshengitys, jossa ilmaa tulee ulos nopeasti suun ja nenän kautta. Silmät menevät aivastettaessa refleksinomaisesti kiinni. Aivastuksessa kuuluu voimakas ääni, kun ilmaa kulkee täydellä teholla kurkunpään kautta.
Aivastusta esiintyy aamuisin tavallista useammin, sillä nenän limakalvot ovat aamuisin kuivia ja siksi ärsyyntyvät herkemmin.
Lampisiippa
Lampisiippa (Myotis dasycneme) on Suomessa harvinainen lepakko. Se on tavattu talvehtimassa Suomessa ensimmäisen kerran vasta vuonna 2002 ja viihtyy todennäköisesti vain etelärannikolla. Laatokalla ja Virossa se on suhteellisen yleinen.
Washington Irving
thumb|upright|Washington Irving Washington Irving (3. huhtikuuta 1783 – 28. marraskuuta 1859) oli yhdysvaltalainen kirjailija, esseisti ja historioitsija.
Johnny Winter
thumb|Johnny Winter esiintymässä vuonna 1990. Johnny Winter (oik. John Dawson Winter III, 23. helmikuuta 1944 Beaumont, Texas, Yhdysvallat – 16. heinäkuuta 2014 Zürich, Sveitsi ) oli yhdysvaltalainen rock- ja blues-kitaristi ja -laulaja.
Zenobia (nimi)
Zenobia on kreikkalaislähtöinen naisen etunimi, joka oli mukana Suomen almanakassa vuosina 1773–1826. Zenobian suomalainen nimipäivä oli 30. lokakuuta. Ortodoksisessa kirkossa se on 200-luvulla eläneen Zenobia-nimisen marttyyrin muistopäivä.
Zenobia ja sen maskuliininen vastine Zenobius juontuvat kreikankielisestä sanasta, joka merkitsee ’häntä, jolle Zeus on antanut elämän’. Suomessa Zenobiasta on käytetty muun muassa puhuttelumuotoa Piia.
Ladysmithin piiritys
Ladysmithin piiritys oli toisen buurisodan aikana 2. marraskuuta 1899 – 28. helmikuuta 1900 toteutettu Ladysmithin kaupungin piiritys. Buurit piirittivät kaupunkia puolustaneita brittejä kaikkiaan 118 päivää, kunnes brittien onnistui murtaa saartorengas.
Yölintu
Historia
Vuonna 1996 Yölintu voitti Satakunnan tanssiyhtyeiden mestaruuden yleisöäänestyksessä Ulvilan Ravanin juhlahallissa pidetyssä kilpailussa.
Vuonna 2009 ilmestyi jälleen uusi studioalbumi Nyt ja aina. Albumi jäi valitettavasti viimeiseksi Yölinnun levytykseksi, jolla rumpali Mikko Taipale vaikutti, eikä se enää yltänyt edeltäjiensä kaltaisiin myyntilukuihin vaan jäi odotettua laimeammaksi menestykseksi. Vaikka albumi sijoittui ilmestyessään albumilistan kakkossijalle, se putosi listoilta jo kahdentoista viikon kuluttua sijoittuen viimeisellä listaviikollaan sijalle 32. Tämän ohella albumilta puuttui merkittävä radiohitti, mikä karsi myyntilukuja. Studioalbumia seurasivat jälleen uusi kokoelma-albumi, kultalevyyn yltänyt Hetkiin menneisiin - suurimmat laulut sekä Rauli ”Badding” Somerjoen tuotannosta koostunut coveralbumi Iso lemmen pala – Baddingin jalanjäljissä…, joka sitä vastoin oli kehnompi menestys. Tämän albumin julkaisemisen jälkeen vuoden 2011 syksyllä yhtyeen alkuperäiskitaristi Markus Kuusijoensuu jätti yhtyeen vedoten henkilökohtaisiin syihin. Hänen korvaajakseen hankittiin Matti Fredrikson, jonka pesti kuitenkin osoittautui odotettua lyhyemmäksi: vuoden 2011 joulukuussa Fredrikson, rumpali Mika Lilja ja basisti Kari Heiskari kertoivat jättävänsä yhtyeen. Faneille he kertoivat asiasta Facebookin kautta. Syyksi välirikkoon Mika Lilja kertoi Iskelmä-radion haastattelussa, etteivät eronneet soittajat päässeet yhteisymmärrykseen työsopimuksesta. Myöhemmin Yölinnusta eronneet soittajat perustivat oman yhtyeensä Lemmenklaanin.
James Chamberlin
Ura Yhdysvalloissa
Chamberlin lähti NASAsta vuonna 1970 ja liittyi McDonnell Douglasin Astronautics-divisioonaan. Hän valmisteli yhtiön tarjouksen avaruussukkulaksi, joskaan se ei voittanut tarjouskilpaa. Hän siirtyi NASAn Johnson Space Centerissä sijaitsevan McDonnell Douglasin osaston johtajaksi, missä toimessa hän oli kuolemaansa vuoteen 1981 asti.
Öljyntorjunta-alus Hylje
Hylje on Suomen ympäristöministeriön öljyntorjunta-alus, jonka miehittämisestä ja käytöstä vastaa Puolustusvoimat. Öljyntorjuntalaitteisto on kehitetty Suomessa.
Eteläamerikankorallikäärme
Levinneisyys ja elinympäristö
Eteläamerikankorallikäärmettä tavataan Etelä-Amerikan pohjoisosassa. Sitä esiintyy metsien jokivarsilla ja savanneilla.
Tenniöjoki
Kulku
Joen Venäjän puoleisella osalla sen laajentumina ovat Tenniöjärvi ja Sotkajärvi.
Shaheen (ohjus)
Shaheen I
Shaheen I (Hatf-4) kantaa 750 km:n päähän eli on yksivaiheinen kiinteäpolttoaineinen lyhyen kantaman ohjus SRBM. Ohjus kuljettaa noin 700 kg taistelukärjen, joka osuu kohteeseensa 200 metrin CEP tarkkuudella. Se on luultavimmin sama kuin Kiinan DF-15 (M-9, CSS-6) ohjus. Shaheenia on arveltu myös parannetuksi Kiinan M-11-ohjukseksi.
Vaivaislepakko
Vaivaislepakko (Pipistrellus pipistrellus) on siippojen heimoon kuuluva lepakkolaji.
Jukamenskoje
Jukamenskoje on kylä ja maalaiskunta Udmurtiassa Venäjällä. Se sijaitsee Lekmaan laskevan Jukamenkajoen suussa 40 kilometriä Glazovista lounaaseen. Kylä on Jukamenskojen piirin keskus. Asukkaita on 4 300 henkeä (vuonna 2002).
Aiheesta muualla
57.89028°N, 52.24028°W
Francesco Primaticcio
Mantovassa Giulio Romanon alaisuudessa oppinsa saanut Primaticcio vakiinnutti paikkansa Frans I:n hovissa vuonna 1532.
Tennis kesäolympialaisissa 1904
right|85px|Tennis
Crazy for You
Crazy for You on yhdysvaltalaisen poplaulajan Madonnan single Hulluna sinuun -elokuvan soundtrackiltä. John "Jellybean" Benitezin tuottama kappale julkaistiin ensimmäisen kerran 1985 ja uudelleenjulkaisuna 1991. Crazy for You menestyi hyvin, saavuttaen Yhdysvaltain Billboard-listan ykkössijan ja Britannian singlelistan sijan #2. Suomessa se ylsi virallisen singlelistan sijalle 9.
Uvan piiri
Piiriin kuuluu 17 maalaiskuntaa: Bulai, Karkalai, Krasnoje, Kuljabino, Kyilud, Muškovai, Novyi Multan, Nylga, Petropavlovo, Poršur-Tuklja, Sjam-Možga, Tšekan, Tšistostem, Udugutšin, Uva, Uva-Tuklja ja Žužges. Hallinnollinen keskus on Uvan kaupunkimainen taajama.
Gaetano Braga
thumb|right|Gaetano Braga Gaetano Braga (9. kesäkuuta 1829 – 21. marraskuuta 1907) oli italialainen säveltäjä ja sellisti.
Brutalismi
Myös Järvenpään kirkkoa on luonnehdittu tyyliltään betonibrutalistiseksi. Brutalismin tunnetuimpiin suomalaisiin edustajiin kuului myös Aarno Ruusuvuori (mm. Tapiolan ja Huutoniemen kirkot). Marjatta ja Martti Jaatisen Oulun monumentaalikeskustan suunnitelma voitti 1962 asemakaavan suunnittelukilpailun. Tästä betonibrutalismin edustajasta valmistui kuitenkin vain osa, teatteri ja kirjasto.
Johan Stiernschantz
Johan Stiernschantz, alk. Wessman, (1670 – n. 1729 ) oli suomalainen sotilas. Hän oli Käkisalmen komentaja ja puolusti linnaa, mutta joutui antautumaan ja pääsi poistumaan. Hänestä tuli Savon rykmentin päällikkö, ja hän teki partioretkiä vihollisen selustaan. Vuonna 1713 hän yritti estää venäläisiä etenemästä Turun suuntaan. Hän todennäköisesti riitautui Armfeltin kanssa eikä osallistunut Napuen taisteluun. Vuonna 1724 hän siirtyi Venäjän palvelukseen ja yleni kenraalimajuriksi. Hän osallistui Persian sotaretkeen, ja sen jälkeen hänestä tuli Astaran sotilaskuvernööri.
Kaavin Kivi
Kaavin Kivi on saanut nimensä sijaintinsa lisäksi kivikautisesta työvälineestä, kaavinkivestä, jota käytettiin muun muassa nahan kaavintaan ja pienissä kaiverrustöissä.
Rinnanpoisto
Rintasyövän hoitona on nykyisin usein mahdollista tehdä rinnan säästävä leikkaus, jossa poistetaan ainoastaan kasvain ja riittävä osa tervettä kudosta sen ympäriltä. Esteettinen lopputulos on yleensä hyvä, ja leikkaus on sädehoitoon yhdistettynä monesti yhtä tehokas kuin rinnanpoisto. Edelleen kuitenkin rinnanpoisto on paras hoitokeino, jos kasvain on suuri, koostuu useammasta osasta, sen uusiutumistaipumus on korkea tai sädehoito ei ole mahdollista. Rinnanpoisto suoritetaan myös, jos potilas sitä toivoo.
Paik Sun-yup
Paluu pohjoiseen
31. joulukuuta 1950 ensimmäinen divisioona otti puolustusasemat 38. leveysasteelta. Kiinalaiset tekivät yllätyshyökkäyksen 12. rykmenttiä vastaan ja etenivät sen oikeanm siiven asemiin. Yöllä he hyökkäsivät 15. rykmenttiä vastaan ja Paik joutui jälleen antamaan koko divisioonalle käskyn vetäytymisestä. Soul menetettiin taas 2. tammikuuta 1951. Eteläkorealaisten ja YK:n joukkojen vetäytyminen etelään jatkui, mutta lopulta kiinalaisten huoltolinjat muodostuivat liian pitkiksi ja hyökkäys menetti alkuperäisen voimansa. 8. armeijan komentoonsa ottanut kenraali Matthew Ridgway aloitti vastahyökkäykset kiinalaisia vastaan pakottaen nämä vuorostaan vetäytymään kohti pohjoista. Soul vallattiin takaisin maaliskuussa 1951 ja YK:n joukot pysähtyivät lähelle 38. leveysastetta saman kuun lopussa.
Johan Abraham Stjernschantz
Johan Abraham Stjernschantz (1787–1864) oli suomalainen maaherra ja sotilas. Hän osallistui vuosien 1808–1809 sotaan ja myöhemmin Ruotsin joukoissa Napoleonia vastaan. Hän sai vuonna 1822 everstin arvoisena erin Ruotsin armeijasta, jolloin hän siirtyi Suomeen. Hänestä tuli 1826 Oulun ja Kajaanin läänin varamaaherra ja vuosina 1829–1834 hän oli läänin maaherra. Hän teki aloitteen Oulun läänin talousseuran perustamiseksi ja oli sen ensimmäinen esimies.
Omistusoikeus
Omistusoikeus on oikeusjärjestyksen henkilölle luoma valta irtaimeen esineeseen, kiinteistöön tai aineettomaan omaisuuteen. Immateriaalioikeus rajoittaa fyysistä omistusoikeutta. Esimerkiksi orjuus merkitsee myös kehon omistamista, mutta kehon omistusoikeutta yleisesti vastustetaan myös ideana. Omistusoikeudesta käytetään myös termiä yksityisomistus ja kohteesta termiä yksityisomaisuus.
Yhteiskunnassa vallassa oleva aate voi vaikuttaa merkittävästi yksilön omistusoikeuteen. Esimerkiksi kommunismi kannattaa yhteisomistamista, kun taas kapitalistisissa valtioissa keskeinen merkitys on annettu yksityisen omistusoikeudelle.
Yhteisomistus
(Yksityinen) yhteisomistus on eri asia kuin valtionomistus, esimerkiksi se kun valtio omistaa Posti Oyj:n.
Jack Smack
Jack Smack (oik. Juha Jakonen, s. 8. elokuuta Jyväskylä) on suomalainen rockmuusikko. Hän on Private Line -yhtyeen kitaristi, taustalaulaja, säveltäjä ja sovittaja. Hänet tunnetaan myös nimillä ”Japa”, ”Captain Japa” ja ”Jack Leopard”.
Jack Smack käyttää Tokain kitaroita.
Yksityiselämä
Jakonen oli aikaisemmin naimisissa Rakel Liekin kanssa.
Moukanpeli
Moukanpeli on toinen Reijo Mäen kirjoittama kirja. Se julkaistiin vuonna 1986 ja aloitti Vares-kirjasarjan.
Eli Wallach
Eli Herschel Wallach (7. joulukuuta 1915 Brooklyn, New York, Yhdysvallat – 24. kesäkuuta 2014) oli yhdysvaltalainen näyttelijä. Hänellä oli puolanjuutalaiset sukujuuret.
Thompson Twins
Thompson Twins oli brittiläinen popyhtye, joka perustettiin huhtikuussa 1977. Yhtye hajosi toukokuussa 1993. Thompson Twins oli suosituimmillaan 1980-luvun puolivälissä. Yhtye nimettiin Tintin seikkailut -sarjakuvassa esiintyvien kahden etsivän, Thomsonin ja Thompsonin mukaan. Thompson Twins esiintyi vuonna 1985 Live Aid -hyväntekeväisyyskonsertissa muun muassa Madonnan kanssa.
Seinäjoen jäähalli
Seinäjoella on vuosien saatossa pelattu useita maaotteluita. Viimeksi sellainen pelattiin 9. marraskuuta 2007, kun Suomen alle 19-vuotiaiden maajoukkue kaatoi Seinäjoen uudessa jäähallissa Tanskan lukemin 4-1.
Bah’mut
Kaupunki Ukrainan sodissa 2014-2023
Artemivskin kaupunki joutui Itä-Ukrainan sodan alkuvaiheessa ns. Donetskin kansantasavallan venäläisjoukkojen käsiin 12. huhtikuuta 2014. Kaupungin ulkopuolella sijainnut Ukrainan armeijan 2572. panssari- ja tykistöasevarikko (sotilasyksikkö A4176) joutui Igor Girkinin johtamien joukkojen hyökkäyksen kohteeksi 24. huhtikuuta. Kevään aikana tukikohtaa vastaan hyökättiin viisi kertaa. Näistä hyökkäyksistä viimeisin ja suurin oli aamuyöllä 27. kesäkuuta, mutta tulokseton. Ukrainan armeijan 95. ilmakuljetusprikaati, Donbas- ja Artemivsk-pataljoonat, 3. erikoisjoukkojen rykmentti sekä A4176-tukikohdan joukot vapauttivat kaupungin 6. heinäkuuta, jolloin kaupungintalon katolle nousi jälleen Ukrainan lippu.
Perunarutto
Leviäminen ja elinkierto
Tieteellisen luokittelun ja kehityshistoriansa mukaisesti perunaruttoa aiheuttavat munasienet eivät nimestään huolimatta ole sukua sienille. 1990-luvun jälkipuoliskolla todettiin uusilla tutkimusmenetelmillä, että ne kuuluvat Chromalveolata -nimiseen kuntaan yhdessä eräiden levämäisten eliöiden kanssa. Sitä ennen niitä pidettiin ulkoisten piirteidensä perusteella jonkinlaisina alkeellisina sieninä. Vuonna 2009 saatiin perunaruton koko genomi selvitettyä.
Irina Avvakumova
Avvakumova sijoittui Val di Fiemmen MM-kilpailuissa 2013 13:nneksi, Sotšin olympialaisissa 2014 16:nneksi, Falunissa 2015 11:nneksi, Lahden MM-kilpailuissa 2017 12:nneksi, Pyeongchangin olympialaisissa 2018 neljänneksi, Oberstdorfin MM-kilpailuissa 2021 suurmäessä seitsemänneksi ja normaalimäessä 12:nneksi sekä Pekingin olympialaisissa 2022 seitsemänneksi. Pekingin kisojen sekajoukkuemäessä hän saavutti hopeaa. MM-kilpailujen joukkuekilpailuissa tuloksena on parhaimmillaan ollut kuudes sija. Hän saavutti universiadeissa 2013 kultaa joukkuekilpailussa ja pronssia henkilökohtaisessa kilpailussa. Universiadeissa 2015 hän voitti sekä henkilökohtaisen että joukkuekilpailun.
Väinö Huhtala
Urheilu-ura
Ruotsin hiihtokisoissa Falunissa Huhtala saavutti ainoan voittonsa viestissä vuonna 1960. Salpausselän Kisoissa hän oli parhaimmillaan viides, kuten myös Holmenkollenilla.
Porin suomalainen yhteislyseo
Porin suomalainen yhteislyseo (PSYL) oli Porin keskustassa sijaitseva koulu, jossa toimivat Porin suomalaisen yhteislyseon koulu (vuosiluokat 7–9) sekä Porin suomalaisen yhteislyseon lukio. Vuonna 1926 perustettu koulu tunnettiin vuosina 1974–1993 nimellä Riihikedon koulu. Lukio lakkautettiin vuonna 2021 Porin toisen lukion kanssa, mutta samoissa tiloissa aloitti uusi Porin lukio ilman yläastetta vuonna 2022.
Historia
PSYL:n ensimmäisenä rehtorina toimi filosofian maisteri Viljo Heinonen vuosina 1935–69. Hänen jäätyään eläkkeelle liikunnanopettaja Into Merilehti sai johdettavakseen Suomen suurimmaksi kasvaneen oppikoulun. Oppilasmäärä oli suurimmillaan lukuvuonna 1966-1967, jolloin oppilaita oli 1 359. Ylioppilaskokelaita oli parhaimmillaan 1970-luvun alussa yli 150. PSYL:n viimeinen lukuvuosi yksityisenä oppikouluna päättyi keväällä 1974, jolloin Suomessa siirryttiin peruskoulujärjestelmään. Samalla koulun omistajaksi tuli Porin kaupunki. Elokuussa 1974 toimintansa aloittivat nimenmuutoksen jälkeen Riihikedon lukio ja Riihikedon yläaste, joiden ensimmäiseksi rehtoriksi tuli liikunnanopettaja Mauri Jaakonsaari. Vuonna 1989 Riihikedon lukio, jossa PSYL:n perinteiden seurauksena oli ollut vahva matemaattis-luonnontieteellinen painotus, sai ensin luonnontieteelliseen kokeiluun ja lopulta vuonna 1994 luonnontieteellisen erikoislukion aseman. Vuotta aikaisemmin koulu oli saanut takaisin alkuperäisen nimensä Senioriyhdistyksen aloitteesta. PSYL:ssä toimivat myös vuonna 1981 perustettu musiikkiluokka sekä 1995 perustettu kuvaamataitoluokka.
Oliveira da Figueira
Portugalin ensimmäisessä versiossa Faaraon sikareista Figueira esitettiin espanjalaisena. Figueira pyrkii olemaan mahdollisimman ystävällinen Tintille ja hänen kumppaneilleen.
Taru sormusten herrasta: Kuninkaan paluu (elokuva)
Juoni
Frodo ja Sam ovat saarroksissa tulivuorella, kunnes Gandalf saapuu paikalle kotkien kanssa. He palaavat tajuihinsa Minas Tirithissä ja kohtaavat ystävänsä. Aragorn kruunataan kuninkaaksi ja Arwen nousee hänen rinnalleen, mistä alkaa uusi rauhan aikakausi. Kaikki kumartavat hobiteille kunnioittaakseen näiden sankaritekoja. Hobitit palaavat Kontuun, mutta Sormuksen tuhoaminen on kuitenkin tuottanut Frodolle liikaa kärsimystä, jotta hän voisi palata takaisin vanhaan elämäänsä. Hän lähtee Gandalfin, Bilbon ja haltijoiden kanssa laivalla Kuolemattomille maille. Hänen muistelmansa jäävät Samin käsiin.
Jälkituotanto
Barad-dûrin tornia ei pystytty toteuttamaan pienoismallilla, kuten muita elokuvan lavasteita, koska torni oli 1,5 km korkea. Torni tehtiin tietokonemallinnusta hyväksikäyttäen. Peter Jacksonilla oli ongelmia Barad-dûrin romahtamisen esittämisessä, sillä hän ei halunnut muistuttaa syyskuun 11. päivän terrori-iskuista ja World Trade Centerin tuhosta.
Special Extended Edition
Kuninkaan paluun pidennetty Lord of the Rings: Return of the King - Special Extended Edition -versio ilmestyi 10. joulukuuta 2004 Suomessa ja useissa muissa Euroopan maissa, mutta Yhdysvalloissa vasta 14. joulukuuta 2004. Special Extended Edition sisältää 50 minuuttia kokonaan uusia ja pidennettyjä kohtauksia. Ennen pidennetyn version ilmestymistä oli huhuttu, että se olisi peräti kuusi tuntia pitkä. Merirosvoa, jonka Legolas ampuu Special Extended Editionissa, esittää ohjaaja Peter Jackson.
Flanderinhevonen
Lajin kanta on laskemassa.
Aljaksandra Herasimenja
Aljaksandra Herasimenja (, ; s. 31. joulukuuta 1985 Minsk Valko-Venäjä) on valkovenäläinen uimari, maailmanmestari ja olympiamitalisti. Seuratasolla Herasimenja edustaa RTsFVS Minskiä. Hän voitti Lontoon olympialaisissa vuonna 2012 kaksi hopeaa; 50 metrin vapaauinnissa sekä 100 metrin vapaauinnissa. Rio de Janeiron olympialaisissa 2016 hän sai 50 metrin vapaauinnissa pronssia.
Jeesus (elokuva)
Jeesus (, myös nimellä The Jesus Film) on vuonna 1979 valmistunut yhdysvaltalainen elokuva. Elokuva perustuu Luukkaan evankeliumin kuvaukseen Jeesuksen elämästä, kuolemasta ja ylösnousemuksesta. Se on käännetty 1 070 eri kielelle. Elokuvasta on tehty myös lyhennetty lasten versio Jeesuksen jäljillä, josta on tehty käännös 132 kielelle. Jeesus-elokuvan ovat ohjanneet australialainen Peter Sykes ja englantilainen John Kirsh. Jeesuksen roolissa nähdään Brian Deacon.
The Jesus Film Projectin tuorein elokuva on vuonna 2008 ensi-iltansa saanut Jeesuksen elämää naisnäkökulmasta tarkasteleva Magdalena: Released from Shame.
Suomen Setlementtiliitto
Setlementtiliitto on SOSTEn jäsenjärjestö.
Setlementtityön perusarvot
Toimintaa ohjaavat arvot
Suomen Setlementtiliiton ilme ja sen historia
2009 käyttöön otettu SETLEMENTTI-sana ja -kuvamerkki ovat koko setlementtiliikkeen Suomen toiminnan yhdistävä tunnus ja myös Suomen Setlementtiliiton virallinen tunnus.
Setlementtiliikkeen kansalaisopistot
Liiton jäsenjärjestöillä on 14 kansalaisopistoa eri paikkakunnilla:
Inlandsbanan
Rataosa on yksiraiteinen ja sähköistämätön, eikä radalla ole junien automaattista kulunvalvontaa tai kauko-ohjausta.
Tähtien sota
Esiosatrilogia
Tuottaja Gary Kurtzin mukaan esiosatrilogian suunnittelu oli aloitettu jo alkuperäisten elokuvien suunnittelun aikana. Vuonna 1980 Lucas vahvisti suunnitelleensa elokuvasarjan yhdeksänosaiseksi, mutta alkuperäisen trilogian aiheuttaman stressin takia hän päätti perua muut jatko-osat vuonna 1981. Vuonna 1983 Lucas selitti,”Koko sille tarinalle mitä nyt on olemassa ei koskaan ollut käsikirjoitusta... koska tarinoiden auetessa, otin tiettyjä ideoita ja säästin ne ... keskustelin kaikista hyvistä kohdista ja kerroin vain itselleni, että tekisin muita elokuvia jonakin päivänä.”
Teemat
Yksi Tähtien sodan keskeisimmistä teemoista on perinteinen hyvän ja pahan välinen taistelu. Tähtien sota on saanut vaikutteita esimerkiksi aasialaisista wuxia-elokuvista, roomalaisesta mytologiasta ja Akira Kurosawan samurai-elokuvista.
Tavarat
Yhdeksi Tähtien sodan tavaramerkeistä on muodostunut jokaisessa sarjan elokuvista, käytetty kuvitteellinen ase, valosapeli. Muita leluksi päätyneitä ovat myös sarjaan pohjautuvat toimintafiguurit sekä pahuuden valtiaan Darth Vaderin musta maski.
Koskisenkylä
thumb|200px|Haapalanjoen voimalaitoksen jäänteitä. Koskisenkylä on kylä Venäjällä Leningradin alueen Jaaman piirin Viistinän kunnassa. Se sijaitsee Soikkolan niemen läntisessä tyviosassa Suomenlahden Laukaanlahteen laskevan Haapalanjoen alajuoksulla. Kylästä on maantieyhteys Viistinään, Jaamaan sekä Kattilan kautta Pietarin ja Tallinnan väliselle valtatielle. Kylän vieressä sijaitsee Laukaansuun satama. Vuonna 2007 Koskisenkylässä oli yhdeksän vakituista asukasta.
Vuonna 1934 Koskisenkylän pohjoispuolelle Ruutsiaan alettiin rakentaa laivastotukikohtaa, joka tunnettiin myös nimillä Stroitelstvo-200 ja Komsomolsk-na-Baltike. Koskisenkylän tienoilla toimi vuosina 1937–1941 Lužlagin vankileiri. Vangit ja palkattu työvoima rakensivat Laukaanlahden rantoja myöten kulkeneen rautatien, jonka varrelle perustettiin Koskisenkylän asema. Haapalanjoelle rakennettiin sähkövoimala ja kylän eteläpuolelle tiilitehdas. Rakennelmat tuhottiin puna-armeijan vetäytyessä elokuussa 1941. Toisen maailmansodan aikana saksalaiset siirsivät Koskisenkylän asukkaat Viron kautta Suomeen. Sodan jälkeen heidät palautettiin Neuvostoliittoon, mutta vain osa onnistui palaamaan kotikyläänsä.
Nesjehyrna
Nesjehyrna on Skandeihin kuuluva vuorenhuippu pitkän Oppstrynsvatnet-järven varrella, Strynin kunnassa, Norjassa. Huipun korkeus merenpinnan tasosta on 1 519 metriä. Sitä ympäröi etelä- ja länsipuolelta Breifonnan jäätikkö.
Mikrohedelmöitys
Jos siemenneste ei sisällä lainkaan siittiöitä, munasolu voidaan yrittää hedelmöittää lisäkiveksestä, kiveksestä tai siemenjohtimesta imetyillä siittiöillä.
Mikrohedelmöitystekniikka kuvattiin ihmisellä ensimmäisen kerran vuonna 1988, mutta raskauksia saatiin aikaan vasta useita vuosia myöhemmin. Suomessa ensimmäiset mikrohedelmöityksen avulla alkunsa saaneet vauvat syntyivät vuonna 1993. Menetelmä lähti leviämään ympäri maailman etenkin vuoden 1994 loppupuolella.
Linka A
A-linja kulkee ensin Prahan viidennestä kaupunginosasta Prahan historialliseen keskustaan ja sieltä edelleen aina Prahan kymmenenteen kaupunginosaan. Linja risteää B-linjan kanssa Můstekissa ja C-linjan kanssa Muzeumissa. A-linjan on tarkoitus ristetä tulevaisuudessa myös tulevan D-linjan kanssa Náměstí Mírussa.
Neftekamsk
Neftekamsk sijaitsee Krasnokamskin piirin sisällä, muttei ole sen osa.
Veikko Kankkonen
Lahden kaupunki myönsi vuonna 1966 Veikko Kankkoselle Lahti-mitalin numero 3 hänen urheilusaavutuksistaan. Vuoden 1968 talviolympialaisten avajaisissa Kankkonen oli Suomen joukkueen lipunkantaja. Opetusministeriö myönsi hänelle vuonna 2002 Pro Urheilu -tunnustuspalkinnon menestyksellisestä urheilu-urasta.
S4C
Neljäs kanava lyödään lukkoon (1980–1982)
thumb|200px|oikea|S4C:n logo vuosilta 1982–1995. Ensimmäisten vuosien ajan logo kirjoitettiin laajennetussa muodossa WaleS4Cymru, mutta se lyhennettiin kuvan muotoon vuonna 1988. thumb|200px|oikea|S4C:n vuonna 1995 käyttöön otettu logo. Kanavan logoissa on aina ollut viitteitä sen walesiläisyyteen ja tämän perässä oleva [[aaltoviiva|tilde kuvaa Walesin lohikäärmettä.]] Ajatus neljännestä televisiokanavasta oli ollut ilmassa jo ITV:n perustamisesta lähtien 1950-luvun puolivälissä ja ideaa ”ITV2”-kanavasta heiteltiin ympäriinsä seuraavien vuosikymmenten ajan. 1970-luvulla valmistetuissa televisioissa oli itse asiassa ylimääräinen painike nimellä ITV2 (todellisuudessa ITV2-niminen kanava aloitti lähetykset vasta jouluna 1998). Näiden vuosikymmenten ajan Britannian hallituksen, postilaitoksen, BBC:n, paikallisten ITV-yhtiöiden ja muiden kiinnostuneiden osapuolien välillä neuvoteltiin siitä, millainen mahdollisen neljännen kanavan pitäisi olla. Ideologiset selkkaukset pidensivät neuvotteluja lopulta aina 1980-luvun alkuun asti, jolloin Yhdistyneen kuningaskunnan lähetystoimintalaki (Broadcasting Act) antoi kaupallisen lähetystoiminnan hallintoelin Independent Broadcasting Authoritylle (IBA) valtuudet avata toinen kaupallinen televisiokanava. Tällöin kaikille osapuolille oli selvää, että poliittisten etujen tavoittelu oli pääsyy neuvottelujen venymiseen ja että BBC:n ja ITV:n tekemä julkiseen palveluun ja mainosrahoitteisuuteen liittyvä kompromissi johti lopulta S4C:n luomiseen.
Rahoitus ja säätövalta
S4C:stä ja sen toiminnasta vastaa Welsh Fourth Channel Authority (kymr. Awdurdod S4C, suom), joka on itsenäinen viranomainen jolla ei ole mitään tekemistä Ofcomin kanssa, joka hallitsee Britannian muita kaupallisia kanavia. Clearcast vastaa mainonnan eettisyydestä.
Tennis kesäolympialaisissa 1912
right|85px|Tennis
American History X
Juoni
Hänen nuorempi veljensä Danny (Furlong) on sillä välin seurannut hänen jalanjälkiään samassa uusnatsien porukassa. Derek haluaa pysyä kaukana vanhoista piireistään, eikä pidä siitä, että Danny veljeilee heidän kanssaan. Derekin tavoitteena on nyt pelastaa veljensä ja perheensä siltä väkivallalta, jonka hän itse on aiheuttanut.
Kuutinvuoren kalliomaalaus
Maalaus
Maalauksen alla olevan vinon terassin korkeus jää 3,3 metriä maalauksen alapuolella, joten maalausta ei ole voitu tehdä terassilta käsin. Tällöin ainoa järkevä vaihtoehto on maalata veneessä istuen tai järven jäällä seisoen. Tämä mahdollistaisi maalauksen ajoittamisen muinaisen Saimaan vedenpinnan korkeuden mukaan.
Ibrahim pašša (Egypti)
thumb|200px|Ibrahim paššan ratsastajapatsas Kairossa. Vuonna 1831 Muhammad Alin ja Turkin sulttaanin välille syntyi konflikti, jolloin Ibrahim lähetettiin egyptiläisen armeijan kanssa Syyriaan kohtaamaan turkkilaiset. Hän löi nämä Homsissa, Bailanin solassa sekä joulukuussa 1832 ratkaisevassa Konyan taistelussa. Toukokuussa 1833 hän saneli turkkilaisille Kütahyan rauhanehdot, joissa Syyria ja Adana liitettiin Egyptiin. Ibrahimista tuli näiden voittomaiden kuvernööri. Syyrian kuvernöörinä hän pyrki korvaamaan vanhan feodaalihallinnon uudenaikaisemmalla, mutta kohtasi vastarintaa ankarien otteidensa vuoksi ja joutui kukistamaan turkkilaisen lietsoman kapinayrityksen. Vuonna 1839 turkkilaiset yrittivät vallata Syyrian takaisin, jolloin Ibrahim saavutti suurimman voittonsa lyödessään hyökkääjän täydellisesti Nizipin taistelussa 24. kesäkuuta 1839. Euroopan suurvallat kuitenkin puuttuivat tapahtumiin Turkin eduksi ja heinäkuussa 1840 solmitussa Lontoon sopimuksessa Egypti joutui luopumaan Syyriasta ja Adanasta sillä ehdolla, että Turkki tunnusti Muhammad Alin dynastian Egyptissä. Britannian ja Itävallan laivastojen uhatessa Ibrahimin joukkoja Syyriassa hän joutui evakuoimaan ne talven 1840–1841 aikana.
Setlementtiliike
Setlementtiliike Suomessa
Setlementtiliikkeen alkuperäinen arvopohja on kristillinen, mutta liike on ollut alusta alkaen kirkollisesti ja poliittisesti sitoutumaton.
Peroksinitriitti
Peroksinitriitti-ioni on nitraatti-ionin isomeeri. Peroksinitriitti on peroksityppihapokkeen protonoitumisessa muodostuva ioni. Peroksityppihappo luovuttaa protoninsa noin pH:ssa 6,8. Ioni on vahva hapetin mutta suhteellisen pysyvä emäksisissä liuoksissa sekä eräät yhdisteet kiinteänäkin. Väriltään peroksinitriitti-ioneja sisältävät liuokset ovat keltaisia. Siitä muodostuu happokäsittelyllä peroksityppihapoketta, joka on pysymätön ja hajoaa muodostaen hydroksyyliradikaaleja. Peroksinitriittianionista on kaksi isomeerista muotoa, cis- ja trans-peroksinitriitti-ionit, joista cis-isomeeri on liuoksessa vallitseva. Typpiatomin ja peroksiryhmän hapen välillä on kaksoissidoksen luonnetta.
James Clerk Maxwell
Maxwellia on yleensä pidetty Newtonin ja Einsteinin välisen ajan suurimpana fyysikkona. Kaikista 1800-luvun tiedemiehistä hänellä oli eniten vaikutusta 1900-luvun fysiikkaan, sillä hänen on katsottu raivanneen tietä sekä suhteellisuusteorialle että kvanttimekaniikalle. . Vuonna 1931 Maxwellin syntymän satavuotisjuhlilla Einstein kuvasi Maxwellin töitä ”kaikkein syvällisimmiksi ja kaikkein antoisimmiksi, mitä fysiikka on kokenut sitten Newtonin”.
Sibelius (juna)
Lähteet
vasen|pienoiskuva|Sibelius-junan vaunu sisältä.
James Clerk Maxwell
Nuoruusvuodet
thumb|Nuori Maxwell yliopistossa. Vuonna 1847 Maxwell aloitti opinnot Edinburghin yliopistossa filosofian eri aloilla. Hän opiskeli William Hamiltonin oppilaana. 18-vuotiaana opiskelijana hän julkaisi Transactions of the Royal Society of Edinburgh -julkaisussa kaksi artikkelia. On the Equilibrium of Elastic Solids loi perustan väliaikaisen kaksoisheijastuksen eli viskoosien nesteiden leikkausjännityksen tutkimukselle. Vuonna 1850 Maxwell siirtyi Cambridgen yliopistoon ja pyrki aluksi Peterhouse-collegeen, mutta hakeutui sitten Trinity Collegeen, josta hän uskoi tutkijanviran olevan helpommin saatavissa. Trinityssä hänet valittiin Cambridgen apostolien salaseuraan. Marraskuussa 1851 Maxwell opiskeli ohjaajansa William Hopkinsin (lempinimeltään wrangler maker) oppilaana. Huomattavan osuuden sähkömagnetismiin liittyvien yhtälöiden selvityksestään hän teki opiskellessaan Trinityssä.
Myöhemmät vuodet
Maxwellin laajan elämäkerran The Life of James Clerk Maxwell (1882) on kirjoittanut hänen entinen luokkatoverinsa ja elinikäinen ystävä professori Lewis Campbell. Cambridge University Press julkaisi 1890 hänen kootut teoksensa kahtena osana, joihin sisältyi tutkielmia aineen ominaisuuksista, kuten Atomi, Vetovoima, Kapillaari-ilmiö, Diffuusio, Eetteri jne.
Sähkömagnetismi
thumb|300px|Postikortti Maxwellilta [[Peter Guthrie Tait|Peter Taitlle.]] Maxwell omisti suurimman osan työstään sähkölle. Maxwellin tärkein panos oli matemaattinen mallinnus ja laajennus Michael Faradayn, André-Marie Ampèren ja muiden sähkön ja magnetismin töihin sarjaan yhdistettyjä differentiaaliyhtälöitä (alun perin 20 yhtälöä ja 20 muuttujaa, myöhemmin kvaternio- ja vektoripohjaisiin merkintätapoihin). Yhtälöt tunnetaan nykyään Maxwellin yhtälöinä, ne esitettiin Royal Societylle vuonna 1864. Yhdessä ne kuvaavat sekä sähkömagneettisen kentän käyttäytymistä että vuorovaikutusta aineen kanssa.
Naulasaaren taistelu
Naulasaaren taistelu oli Suomen sisällissodan taistelu, joka käytiin 29. huhtikuuta 1918 Viipurin maalaiskunnan Naulasaaren ja Rasalahden kylissä. Kyseessä oli Viipurin taisteluun liittynyt Karjalan rintaman viimeinen taistelu, joka oli myös koko sodan viimeisiä yhteenottoja. Taistelu syntyi, kun valkoisten piirittämästä Viipurista paenneet tuhannet punaiset yrittivät läpimurtoa tarkoituksenaan jatkaa kohti Kymenlaaksoa. Heitä vastassa oli kaksi vahvoihin puolustusasemiin linnoittautunutta valkoisten pataljoonaa. Sekasortoisessa yhteenotossa osapuolet tulittivat toisiaan summittaisesti pimeässä. Taistelu päättyi aamun valjetessa noin 5 000–6 000 punaisen antautumiseen.
Läpimurto
Valkoisten asemat sijaitsivat noin kilometrin päässä Tienhaarasta Haminaan ja Naulasaaren kartanoon johtavien maanteiden risteyksessä, jonne punaisten kolonna saapui hieman ennen puoltayötä. Jalmari Parikan muistelmateoksessa Viimeinen taisto kerrotaan, kuinka taistelu syntyi Otto Vuoriston johtaman pakolaisosaston rynnätessä tämän estelyistä huolimatta asemiinsa käyneen etujoukon ohitse. Hyökkäyksessä oli mukana myös naiskaartilaisia. Puolen yön aikoihin punaisten tykistö alkoi tulittamaan valkoisten asemia, jonka jälkeen eteneminen käynnistyi saman peltoaukean yli, jota pitkin valkoiset olivat aikaisemmin päivällä hyökänneet. Taistelu pimeässä oli hankalaa, sillä punaiset eivät pystyneet tähtäämään venäläisten rakentamiin vahvoihin betonilinnoitteisiin asettuneita valkoisia, mutta myös nämä joutuivat tulittamaan umpimähkään aseiden suuliekkejä kohti. Karjala-lehdessä vuonna 1919 julkaistun silminnäkijäkertomuksen mukaan punaiset saivat kuitenkin heti vallattua yhden valkoisten kolmesta konekivääristä ja onnistuivat tuomaan myös omat panssarikilvin varustetut konekiväärinsä parinkymmenen metrin päähän vihollisen asemista. Yhteenotto muuttui nopeasti puukoin ja pistimin käydyksi lähitaisteluksi kunnes valkoisten etummainen puolustuslinja murtui.
Sjumsin piiri
Piiriin kuuluu 8 maalaiskuntaa: Dmitrošur, Gura, Gurtlud, Kilmez, Muki-Kaksi, Orlovskoje, Sjumsi ja Vaskino. Hallinnollinen keskus on Sjumsin kylä.
Torsti Lehtinen
Torsti Vihtori Lehtinen (s. 25. heinäkuuta 1942 Helsinki) on suomalainen kirjailija, kääntäjä ja filosofi. Hän on suomentanut useita Søren Kierkegaardin teoksia.
Timo Salonen (toimittaja)
Timo Antero ”Timpe” Salonen (s. 1973) on suomalainen radiotoimittaja ja juontaja. Salonen on työskennellyt Kiss FM:llä, Music Televisionilla, MTV3:lla ja Yleisradiossa. Kiss FM:n jälkeen Salonen perusti tanssimusiikkiin keskittyneen radiokanava KLF:n, joka toimi vuosina 2005–2011. Vuosina 2019–2020 hän on toiminut juontajana Radio Finlandian Los Amigos -ohjelmassa.
Elämä ja ura
Vuonna 2001 Salonen siirtyi Kiss FM:n Aamutiimin juontajaksi. Televisiossa hän esiintyi vuonna 2003 pääosassa MTV3:n piilokamerasarjassa Naurupartio. Elokuvassa Levottomat 3 Salonen teki sivuroolin radiojuontajana. Vuonna 2004 Suomen Radioiden Liitto valitsi hänet vuoden radiopersoonaksi.
Vuoden 2019 alusta Salonen on toiminut Espanjan Aurinkorannikolla kuuluvan Radio Finlandian Los Amigos -ohjelman juontajana.
Ondřej Kratěna
Siirtyminen Sparta Prahaan
Kaudella 2002–2003 Kratěna oli tehoilla 14+11=25 Sparta Prahan paras maalintekijä ja hän jakoi joukkueen sisäisen pistepörssin neljännen sijan Valdemar Jirušin kanssa. Kratěna oli joukkueen paras maalintekijä myös pudotuspeleissä viidellä osumallaan. Hän voitti kauden päätteeksi Extraligan pronssia ja Kratěna palkittiin Extraligan herrasmiespelaajana. Hän edusti Spartaa kauden aikana myös Spengler Cupissa.
Siirtyminen Oulun Kärppiin
Kaudeksi 2007–2008 Kratěna siirtyi vuoden mittaisella sopimuksella SM-liigajoukkue Oulun Kärppiin. Joukkueessa pelasi ennestään hänen pitkäaikainen joukkuetoverinsa ja ystävänsä Michal Broš. Kratěna edusti Kärppiä kauden aikana myös Euroopan seurajoukkueiden mestaruusturnauksessa, jossa hän oli joukkueen paras pistemies ja syöttäjä neljällä syöttöpisteellään. Kratěnan pudotuspelit päättyivät kesken kauden viimeiseksi jääneen ottelun, viidennen Espoo Bluesia vastaan pelatun finaaliottelun, kun hänen pernansa repesi Erkki Rajamäen taklauksen seurauksena. Kratěna vietiin sairaalan teho-osastolle sisäisen verenvuoron takia. Hän voitti kauden päätteeksi Suomenmestaruuden.
Muuta
Kratěnan pikkuveli Ivo on entinen alempien sarjojen jääkiekkohyökkääjä, joka pelasi myös Tšekin juniorimaajoukkueissa.
Saul Kripke
Kripke tunnetaan parhaiten neljästä kontribuutiosta filosofiaan:
Taistelusukeltaja
Historia
Toisen maailmansodan aikana myös Iso-Britannia, Saksa , Yhdysvallat ja Neuvostoliitto perustivat omat taistelusukeltajajoukkonsa.
Unkarin pääministeri
Unkarin pääministeri on Unkarin hallituksen päämies. Unkarissa pääministerillä on käytännössä tärkeimmät valtaoikeudet ja presidentti on vain seremoniallinen johtaja.
Virkavala
Minä [henkilön nimi], vannon olevani uskollinen Unkarille ja sen perustuslaille, kunnioitan ja panen täytäntöön sen oikeudelliset säännöt muille; Käytän tehtävääni [tehtävän nimi] Unkarin kansan hyväksi. [Ja valan vannojan vakaumuksen mukaan] Jumala auttakoon minua!
Suomen europarlamenttivaalit 2014
Vaaleissa kokoomus ja keskusta saivat kolme edustajaa, perussuomalaiset ja SDP kaksi sekä vasemmistoliitto, vihreät ja RKP yhden. Perussuomalaiset sai yhden lisäpaikan ja vasemmistoliitto palasi europarlamenttiin. Vihreät ja kristillisdemokraatit menettivät yhden paikan ja KD edustuksensa parlamentissa. Parlamenttiin valittiin Alexander Stubb (kok.), Olli Rehn (kesk.), Jussi Halla-aho (ps.), Liisa Jaakonsaari (sd.), Sirpa Pietikäinen (kok.), Paavo Väyrynen (kesk.), Heidi Hautala (vihr.), Merja Kyllönen (vas), Henna Virkkunen (kok.), Nils Torvalds (r.), Anneli Jäätteenmäki (kesk.), Sampo Terho (ps.) ja Miapetra Kumpula-Natri (sd.).
Ehdokkaat
right|thumb|Puolueiden puheenjohtajat ja kärkiehdokkaat vaalipaneelissa Lasipalatsissa Eurooppa-päivänä 2014. Vasemmalta oikealle: Sari Essayah, Mikael Pentikäinen, Jyrki Katainen, Timo Soini, Carl Haglund, Liisa Jaakonsaari, Paavo Arhinmäki, Ville Niinistö. Suomen 13 istuvasta europarlamentaarikosta 11 asettui ehdolle myös vuoden 2014 vaaleissa. Jatkokaudelle pyrkivät kokoomuksen Eija-Riitta Korhola, Sirpa Pietikäinen ja Petri Sarvamaa, keskustan Anneli Jäätteenmäki ja Hannu Takkula, sosiaalidemokraattien Liisa Jaakonsaari ja Mitro Repo, vihreiden Tarja Cronberg, perussuomalaisten Sampo Terho, RKP:n Nils Torvalds ja kristillisdemokraattien Sari Essayah. Pois jäivät vihreiden vuodesta 2004 europarlamentaarikkona toiminut Satu Hassi ja keskustan ensimmäisen kauden euroedustaja Riikka Pakarinen (ent. Manner). Keskustan ehdokkaisiin kuului Euroopan unionin komissaari Olli Rehn. Istuvista mepeistä uudelleen valittiin Jaakonsaari, Jäätteenmäki, Pietikäinen, Terho ja Torvalds.
Kannatuskyselyt
Suomalaisissa vaaliennusteissa käytetään nyt eurovaaleissa ensimmäistä kertaa korjauskertoimia, jotka pohjautuvat sekä edellisiin eduskunta- että kunnallisvaaleihin. Korjauskerrointa käytettäessä puolueen kannatuslukua kasvatetaan tai alennetaan puolueen kannattajien aiemman äänestysaktiivisuuden mukaan.
Hannibal (romaani)
Juoni
On kulunut seitsemän vuotta Hannibal Lecterin katoamisesta, kun Clarice Starling epäonnistuu huumeratsiassa ja tappaa lasta kantavan naisen itsepuolustukseksi. Tekonsa takia Starling joutuu mediamyllyn pyöritykseen. Lecter, joka asuu Italian Firenzessä lähettää Starlingille kirjeen, jossa esittää pahoittelunsa tapahtuneesta ja pyynnön, että Starling kertoisi enemmän elämästään. Pian FBI haluaa hänen lähtevän jälleen sarjamurhaajan perään. Starling tapaa Baltimoren mielisairaalan johtajan, Barney Matthewsin, joka kertoo Claricelle lisätietoa Hannibal Lecteristä. Samanaikaisesti Hannibalin ainoa eloonjäänyt uhri, Mason Verger aikoo käyttää Starlingiä syöttinä kostaakseen Hannibalille.
Fedalsnibba
Fedalsnibba on Skandeihin kuuluva vuorenhuippu Strynin ja Strandan kuntien rajalla, Norjassa. Huipun korkeus merenpinnan tasosta on 1 609 metriä.
Nina Tikkinen
Tikkinen kuului Suomen joukkueeseen, joka sijoittui neljänneksi Kanadan MM-kilpailuissa 2007. Hän oli mukana Suomen pronssijoukkueessa Kiinan MM-kisoissa 2008 ja Hämeenlinnassa 2009. Olympialaisissa hän oli mukana ensimmäisen kerran Vancouverissa 2010, missä Suomi voitti pronssia. Hän oli 13.1.2010 mennessä pelannut 71 A-maaottelua, joissa hän oli tehnyt kymmenen maalia ja antanut 12 maalisyöttöä. Hän kuului neljänneksi sijoittuneisiin Suomen joukkueisiin MM-kilpailuissa 2012 ja 2013 sekä viidenneksi sijoittuneeseen olympiajoukkueeseen 2014.
Kipu-tyttö
Joskus Kipu-tytön sijaan puhutaan Kivuttaresta, joka on vanhempi naispuolinen henkiolento. Hän on kuitenkin kipujen keittäjä, eikä käytä kipukiveä, vaan keittää ihmisten kivut suuressa mustassa padassa.
Eväjalkaiset
Anatomia ja fysiologia
Melkein kaikilla eväjalkaisilla on turkki. Poikkeuksena on mursu, jota turkki peittää hyvin vähän. Jopa eräät täysin turkin peittämät lajit (erityisesti merileijonat) ovat karvattomampia kuin useimmat maanisäkkäät. Jäällä elävien lajien poikasilla on paksumpi turkki kuin aikuisilla. Yksittäiset karvat, joita kutsutaan yhdessä lanugoksi, voivat ottaa talteen auringonvalon lämpöä ja pitää poikasen lämpimänä. Kaikki täysin karvojen peittämät lajit uusivat turkkinsa; hylkeiden turkki uusiutuu kerran vuodessa, kun taas korvahylkeiden turkki vaihtuu koko vuoden mittaan. Eväjalkaisilla on ihonalainen rasvakerros, joka on erityisen paksu hylkeillä ja mursuilla. Rasvakerros pitää eläimet sekä lämpiminä että antaa energiaa ja ravintoa, kun eläimet eivät ole syöneet. Se voi viedä jopa 50 % eväjalkaisen ruumiinpainosta. Poikasilla on syntyessään vain ohut rasvakerros, mutta jotkin lajit korvaavat puutteen paksulla lanugolla
Aistit
Eväjalkaiset ovat sopeutuneet kuulemaan hyvin veden alla, jossa ne kuulevat jopa 70 000 hertsin korkuisia ääniä. Ilmassa eväjalkaisten kuuloaisti on monia maanisäkkäitä rajoittuneempi. Vaikka kuulon taajuusalue ilmassakin on laaja (esimerkiksi 500 – 32 000 Hz pohjanmerikarhulla verrattuna 20 – 20 000 Hz:iin ihmisellä), kuulon herkkyys on heikompi. thumb|270px|Mursun viikset, ja silmät pään sivuilla Eväjalkaisten tuntoaisti on hyvin kehittynyt. Niiden viiksikarvojen tuntoherkkyys on kymmenkertainen maanisäkkäiden tuntoherkkyyteenn verrattuna, ja näillä karvoila ne pystyvät havaitsemaan tehokkaasti veden värähtelyjä, joita syntyy esimerkiksi kalan uidessa. Vaikka eväjalkaisilla on aika hyvä hajuaisti maalla, siitä ei ole hyötyä veden alla, kun sieraimet ovat kiinni.
Lisääntyminen
Eväjalkaisten pariutumisjärjestelmä vaihtelee äärimmäisestä polygyniasta sarjamonogamiaan. Kaikista 33 eväjalkaislajista 20 lajia pesii maalla ja loput 13 jäällä. Maalla pesivät lajit ovat yleensä polygyynisia. Naaraat kerääntyvät suurin joukoin yhteen, ja urokset pystyvät parittelemaan niiden kanssa sekä puolustamaan niitä kilpakosijoilta. Polygyynisiin lajeihin kuuluvat merinorsut, harmaahylkeet ja useimmat korvahylkeet. Maalla lisääntyvät lajit valitsevat yleensä saaria, joilla on vähemmän maapetoeläimiä. Lisääntymistarkoituksiin sopivia saaria on vähän, ja ne ovat yleensä tungokseen asti täynnä hylkeitä. Naaraat palaavat samoille paikoille lisääntymään vuodesta toiseen. Urokset saapuvat ennen naaraita odottamaan niitä. Ne pysyttelevät maalla ja yrittävät paritella mahdollisimman monen naaraan kanssa; uroksista jotkin eivät edes syö. Jos uros poistuu rannalta saalistamaan, se todennäköiseseti menettää parittelumahdollisuutensa ja dominanssiasemansa.
Nuoremmat tai alempiarvoiset eväjalkaisurokset voivat yrittää päästä lisääntymään muilla tavoilla. Merinorsunuorukaiset livahtavat naaraiden muodostamien ryhmien sekaan ja koettavat sulautua joukkoon vetämällä kuononsa sisäänpäin. Ne ahdistelevat veteen suuntaavia naaraita ja pyrkivät parittelemaan niiden kanssa. Nuorilla harmaahylkeilläkin esiintyy vaihtoehtoisia, menestymismahdollisuuksia omaavia parittelustrategioita. Eväjalkaisnaarailla näyttää toki olevan jossain määrin valinnanvapautta urosten suhteen, erityisesti soidintavilla lajeilla kuten mursulla, mutta myös merinorsuilla, joiden urokset pyrkivät dominoimaan kaikkia naaraita, joiden kanssa haluavat paritella. Kun ei-haluttu uros yrittää nousta merinorsunaaraan tai harmaahylkeen päälle parittelemaan, naaras yrittää kiemurrella ja päästä pois samalla raakkuen ja läpsien urosta pyrstöllään. Tämä metakka houkuttelee muita uroksia paikalle, ja vallitsevin uros pysäyttää parittelun ja yrittää itse paritella naaraan kanssa. Dominantit merinorsunaaraat pysyttelevät yhdyskunnan keskellä, jossa niillä on suurempi todennäköisyys paritella dominantin uroksen kanssa, kun taas reunoilla olevat naaraat parittelevat todennäköisemmin alempiarvoisten urosten kanssa.
Ikarus 214
thumb|Belgradilaisessa ilmailumuseossa säilytettävä Ikarus 214-PP Ikarus 214 oli jugoslavialainen sotilaallinen kuljetuskone. Se suunniteltiin alun perin vuonna 1949 kevyeksi pommikoneeksi, mutta sen suorituskyky ei tähän riittänyt. Ikarus 214D tuli Jugoslavian ilmavoimien käyttöön vuonna 1951. Koneita tehtiin 21 kappaletta.
29. joulukuuta
Kuolleita
Katso myös: kalenteri ~ 28. joulukuuta, 30. joulukuuta
Tsunade
Tsunaden ja hänen entisten ryhmäläistensä nimet tulevat japanilaisesta kansantarinasta, Jiraiya Goketsu Monogatari. Tässä tarinassa Tsunade on loistava etanataikojen käyttäjä ja on naimisissa Jiraiyan kanssa.
Gauri
Taksonomia
Gauri kuuluu onttosarvisten heimon nautojen sukuun. Sen tieteellisen nimen Bos gaurus antoi Charles Hamilton Smith vuonna 1827.
Levinneisyys ja elinympäristö
Gaurin elinympäristö käsittää alueita merenpinnan tasolta aina 2 800 metrin korkeuteen saakka. Parhaiten se menestyy hieman matalammilla alueilla, vaikka se liitetäänkin joskus kukkuloihin. Tyypillisesti sen elinympäristö on ainavihantaa sademetsää tai hieman harvemmin kuivaa metsää. Yleensä se esiintyy suhteellisen koskemattomissa metsissä.
Beniamino Gigli
Uran alku
Nuori Beniamino lauloi jo 7-vuotiaana San Flavianon katedraalin poikakuorossa. Perhe ei kuitenkaan pitänyt musiikkia turvattuna ammattina vaikka tukivatkin Beniaminon laulu-uraa. Beniaminon hämmästyttävä ja huomiota herättävä operettidebyytti tapahtui Maceratan Teatro Lauro Rossissa 28. huhtikuuta 1907 Alesandro Billin operetissa La fuga d’Angelica (Angelican pakomatka) nimihenkilönä naisroolissa. Nuori Gigli opiskeli Roomassa ja myöhemmin pääsi jatkamaan Rooman kuuluisassa Santa Ceciliassa vuonna 1911 aluksi kuuluisan baritonin Antonio Cotognin ja sittemmin Enrico Rosatin johdolla.
Beniamino Gigli avioitui vuonna 1915 Costanza Cerronin kanssa ja pariskunta sai kaksi lasta, Rinan (1916) ja Enzon (1919). Vuosina 1915–1919 Gigli esiintyi Italian eri oopperataloissa ja vuonna 1919 ensimmäistä kertaa Buenos Airesin Teatro Colónissa.
Metropolitan-ooppera
Italialaisen tenorin Enrico Caruson kuoleman jälkeen (1921) Gigli nousi maailmanlaajuiseen kuuluisuuteen ja METn lyyristen italialaisten oopperaroolien laulajaksi. Media kutsui häntä ”Kakkos-Carusoksi” mutta Gigli vastasi mieluummin olevansa ”Ykkös-Gigli”. Tosiasiassa Carusoa ja Gigliä on vaikea verrata toisiinsa, sillä Caruson ääni oli laajempi, tummempi ja sankarillisempi kuin Giglin hunajainen, lyyrinen ääni. MET:in aikana Gigli lauloi Metropolitan-oopperassa 510 oopperaesityksessä ja 28 eri roolissa kiertueet ja konsertit mukaan laskien.
Vuodet 1944–1957
Tämän jälkeen oli vuorossa maailmanlaajuinen jäähyväiskonserttikiertue. Julkisuudessa Gigli nähtiin viimeisen kerran 22. syyskuuta 1957 Teatro Gentile da Fabrianossa kun hänelle juhlallisesti luovutettiin Premio Fabriano.
Hygieniaosaamistodistus
Valvonta
Vaikka hygieniapassi vaaditaankin elintarvikelain mukaisesti käytännössä jokaisella alalla missä käsitellään, valmistetaan ja/tai tarjoillaan pakkaamattomia, helposti pilaantuvia elintarvikkeita, niin silti passin varsinaista valvontaa tai valvontajärjestelmää ei käytännössä ole. Valvonta tapahtuukin taannehtivasti, eli jos tartuntatauti ilmenee, voidaan jäljittää oliko työntekijöillä hygieniapassia vai ei ja sen jälkeen oliko hygieniassa tai ruoanvalmistuksessa puutteita. Passin puuttuminen tai voimassa oleminen selkeyttää lainsäädännöllisesti vastuukysymyksiä.
Betamax
Betamax-tekniikka
pienoiskuva|Ensimmäiset kuvanauhurit olivat päältäladattavia. Kuvan Sony C7 -nauhuri on 1980-luvun alusta ja siinä mekaaniset näppäimet on korvattu kevyesti painettavilla elektronisilla näppäimillä. pienoiskuva|Sony SL-HF150 -Betamax-nauhuri. Edestälataus muutti kuvanauhureiden muotoilun. Kasettien fyysinen koko on jonkin verran pienempi, kuva hieman tarkempi ja nauhan toistamisen aloittaminen nopeampaa. Toisaalta kuitenkin Betamax-nauha kuluu VHS:ää nopeammin, kun nauhaa kelataan paljon. Betamax-nauhaa pystytään myös käyttämään pelkästään äänen tallentamiseen, jolloin ääni saadaan korkealaatuisemmaksi.
Lämpötahna
thumb|Piitahna Lämpötahna on elektroniikassa ja tietotekniikassa käytettävä termistä kontaktia parantava aine. Yleisimmin käytetty aine on silikonipolymeeriä, ja sen vuoksi lämpötahna tunnetaankin usein nimellä piitahna. Lämpötahnaa käytetään esimerkiksi tietokoneen mikroprosessorin ja sen metallisen, esimerkiksi alumiinisen jäähdytysrivan välissä parantamaan mikroprosessorin ja jäähdytysrivan välistä lämmönjohtokykyä.
Päätelaitetunnistus
Päätelaitetunnistus tarkoittaa internetin yhteydessä sitä, että kun päätelaite ottaa yhteyttä johonkin palveluun, sen tyyppi tunnistetaan tavalla tai toisella. Joskus tätä tapahtumaa kutsutaan historiallisista syistä myös selaintunnistukseksi. Kuitenkin päätelaitetunnistus kuvaa tätä toimintaa parhaiten, koska käytettävä laite voidaan tunnistaa myös muutenkin kuin käytettäessä selainta. Esimerkiksi MMS-viestejä haettaessa matkapuhelin lähettää vastaavia tunnistetietoja kuin selain web-sivuja selattaessa.
Selaintunnistuksella ja päätelaitetunnistuksella pyritään usein eri lopputulokseen. Selaintunnistuksella on aina 1990-luvun puolesta välistä lähtien pyritty erottamaan eri valmistajien internet-selaimet, jotta niiden erilaiset tavat toteuttaa muun muassa JavaScript-koodia tai käsitellä muuten HTML-koodia voitaisiin korjata. Päätelaitetunnistuksella pyritään taas selvittämään itse laitteen ominaisuuksia, kuten esimerkiksi näytön fyysistä leveyttä tai tukea DRM, Java, Flash ym. ominaisuuksille.